section_heading: Klupska karijera
paragraph_text: Završetkom EURA 1996. u Engleskoj, igrač je zbog Bosmanovog pravila dobio mogućnost da zaigra za mnogo veće klubove. Tako su mu direktne ponude dali FC Barcelona, Valencija i Sevilla a u konačnici je odabrao milanski Inter. Nerazzurri su ga tada platili 38 milijuna franaka. Iako s klubom nije ostvario značajne rezultate u nacionalnom prvenstvu i kupu, uspješniji je bio na europskoj razini. Tako je Inter s njime stigao do finala Kupa UEFE u kojem je slavio Schalke 04 boljim izvođenjem jedanaesteraca. Za razliku od Djorkaeffa, neprecizni s bijele točke bili su Winter i Zamorano. Sljedeće sezone s klubom je ponovo igra finale istog natjecanja na stadionu svojeg bivšeg kluba, Parku prinčeva. Ondje je u talijanskom finalu između Intera i Lazija bila bolja milanska momčad s velikih 3:0. Sam igrač nije zabio gol ali je ukupno gledajući imao velike zasluge za taj uspjeh. Također, postao je jedan od tada tek nekoliko francuskih nogometaša koji su uspjeli osvojiti dva različita europska klupska turnira s različitim klubovima.